ครูมานิตย์ สังข์พุ่ม

ครูมานิตย์ สังข์พุ่ม  (เกิด 26 เมษายน พ.ศ. 2504) เป็นนักการเมืองชาวไทย อดีตสมาชิกสภาผู้แทนราษฎรจังหวัดสุรินทร์ อดีตรองประธานกรรมการคนที่หนึ่งในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร)

 ประวัติ 
ครูมานิตย์  เกิดเมื่อวันที่ 26 เมษายน พ.ศ. 2504 เป็นชาวจังหวัดพัทลุง ย้ายถิ่นฐานมาตั้งรกรากที่จังหวัดสุรินทร์ เมื่อปี พ.ศ.2529 เพื่อเรียนในระดับมหาวิทยาลัย 

สำเร็จการศึกษาจากวิทยาลัยพลศึกษา จังหวัดชุมพร และระดับปริญญาตรี ครุศาสตรบัณฑิต สาขาวิชาสังคมศึกษา จากวิทยาลัยครูสุรินทร์

 การทำงาน 
ครูมานิตย์https://www.thaigov.go.th/news/contents/details/74169 เคยรับราชการเป็นข้าราชการครูตำแหน่ง อาจารย์ 2 ระดับ 6 โรงเรียนบ้านกะลัน หมู่ที่ 15 ถนนกะลัน - ตรึม บ้านกะลัน ตำบลยาง อำเภอศีขรภูมิ จังหวัดสุรินทร์ ต่อมาได้ลาออกจากราชการเพื่อมาทำงานการเมือง

งานการเมือง
ครูมานิตย์เข้าสู่วงการการเมืองด้วยตำแหน่งที่ปรึกษานายกองค์การบริหารส่วนจังหวัดสุรินทร์ ปี พ.ศ. 2542 และที่ปรึกษาประธานสภาองค์การบริหารส่วนจังหวัดสุรินทร์ ปี พ.ศ. 2543 

ต่อมาเขาได้รับเลือกตั้งเป็นสมาชิกสภาผู้แทนราษฎรจังหวัดสุรินทร์ สังกัดพรรคไทยรักไทยและพรรคเพื่อไทย ตามลำดับ ปี พ.ศ. 2556 เป็นรองโฆษกพรรคเพื่อไทย ปี พ.ศ. 2566 เป็นสมาชิกสภาผู้แทนราษฎรไทย ชุดที่ 26 สังกัดพรรคเพื่อไทย เป็นรองประธานกรรมการประสานงานพรรคร่วมรัฐบาล (วิปฝ่ายรัฐบาลคณะรัฐมนตรีเศรษฐา) สภาผู้แทนราษฎรไทย ชุดที่ 26 เป็นประธานคณะกรรมาธิการการคมนาคม ในสภาผู้แทนราษฎรไทย ชุดที่ 26

 สมาชิกสภาผู้แทนราษฎร 
ครูมานิตย์ สังข์พุ่ม ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดสุรินทร์ สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสุรินทร์ สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสุรินทร์ สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดสุรินทร์ สังกัดพรรคเพื่อไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดสุรินทร์ สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๖, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๓, ๒ ธันวาคม ๒๕๕๔

 อ้างอิง 

หมวดหมู่:ครูชาวไทย
หมวดหมู่:นักการเมืองจากจังหวัดพัทลุง
หมวดหมู่:สมาชิกสภาผู้แทนราษฎรจังหวัดสุรินทร์
หมวดหมู่:พรรคประชาธิปัตย์
หมวดหมู่:นักการเมืองพรรคไทยรักไทย
หมวดหมู่:พรรคมัชฌิมาธิปไตย
หมวดหมู่:นักการเมืองพรรคเพื่อไทย
หมวดหมู่:บุคคลจากมหาวิทยาลัยการกีฬาแห่งชาติ
หมวดหมู่:บุคคลจากมหาวิทยาลัยราชภัฏสุรินทร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.